[{"text_idx": "#000001", "text": "Ymwelodd dros 80 o blant a theuluoedd lleol ein hadeilad hanesyddol Institiwt Glynebwy (EVI) yn ystod ein Hwythnos Agored ddiweddar i gymryd rhan mewn amrywiaeth o weithdai addysgiadol crefftau awyr agored a bywyd gwyllt."}, {"text_idx": "#000002", "text": "Cafodd teuluoedd lleol y cyfle i dreulio amser arbennig a\u0302\u2019i gilydd, dysgu yn yr awyr agored a derbyn pecynnau bwyd iach am ddim i blant o\u2019r Caffi yn EVI dros y gwyliau haf."}, {"text_idx": "#000003", "text": "Roedd EggSeeds (elusen addysgiadol) yn cyflwyno gweithdai, yn rhannu eu hangerdd a ffyrdd arloesol i ysbrydoli a chysylltu gyda phlant a theuluoedd gyda chrefftau naturiol. Roedd gweithgareddau yn cynnwys pyrograffeg (y gelf o addurno pren wrth ei losgi), crefft broc mo\u0302r, peintio cerrig bach a chreu a phlannu bomiau hadau i addurno gardd gymunedol EVI ac i fynd adref gyda nhw. Roedd y plant yn gyffrous iawn i gael dychwelyd i ardd EVI yn y dyfodol i weld tyfiant y planhigion a\u2019r blodau sydd yn gyfeillgar i chwilod, ac aethant ati i guddio cerrig wedi\u2019u peintio ar thema\u0302u chwilod o gwmpas yr ardd."}, {"text_idx": "#000005", "text": "Dywedodd un rhiant, \u201cMae gweithgareddau plant yn aml yn defnyddio llawer o blastig a gwastraff dibwynt. Mae\u2019n wych dod yma a defnyddio deunyddiau naturiol, cynaliadwy ar gyfer crefftau hwyl, addysgiadol ac sydd a\u0302 phwrpas. Gallant fynd a\u0302 nhw adref, eu rhoi ar ddefnydd, a chael eu hatgoffa o\u2019r hyn dysgwyd yn ogystal a\u0302 dysgu mwy pan fydd y chwilod yn dod i aros. Mae\u2019n wych iddynt fod yn yr amgylchedd maent yn dysgu amdano.\u201d"}, {"text_idx": "#000006", "text": "Yn olaf, daeth Gwarchodfa Tylluanod Glynebwy draw gyda\u2019r tylluanod a\u2019r adar ysglyfaethus sydd wedi\u2019u hachub, gan ddefnyddio\u2019r ganolfan a\u2019r ardd i roi cyfle i\u2019r teuluoedd gysylltu gyda nhw a darganfod mwy am eu cynefin naturiol, diet a\u2019u gwarchodaeth."}, {"text_idx": "#000013", "text": "Sign up to our newsletter to keep up to date with all the exciting developments at EVI!"}, {"text_idx": "#000015", "text": "We are proud to have saved the EVi for future community use."}]